Václav Klaus

Václav Klaus (* 19. junija 1941, Praga) jo česki politikaŕ strony ODS, prezident Českeje republiki a ekonom.

 Žywjenjoběg 
W lětach 1958–1963 jo Klaus študěrował wukrajne wikowanje na Wusokej ekonomiskej šuli w Praze. Pśi studiumje jo se zeznał ze swójeju pózdźejšneju žeńskeju Liviju. Pó wuspěšnem absolwěrowanju studiuma jo źěłał na wšakich městnach pśi Čechosłowakskej akademiji wědomnosćow (ČSAV), Čechosłowakskej centralnej bance a na kóńcu pśi prognostiskem instituśe akademije wědomnosćow (Prognostický ústav), źož jo se zaběrał z makroekonomiju. 

Wót julija 1992 do julija 1997 jo był česki premierminister. W toś tom casu jo došło teke k źělenju Čechosłowakskeje republiki. Klaus jo za to wjadł rozgrona z Mečiarom. Winiki źělenja jogo za to až do źinsajšnego kritizěruju. W februarje 2003 jo se wuzwólił ako prezident Českeje republiki (ČR). Wón płaśi ako nejžwažnjejšy luź za reformy k zawjeźenju lichego wikowego góspodarstwa w ČR.

Wón jo wóženjony a ma dweju synowu.

Mimo swójeje politiskeje źěłabnosći jo teke produktiwny spisowaśel (glědaj bibliografija).

 Bibliografija 
Cełkowna bibliografija Václava Klausa wopśimjejo až dotychměst 34 wšakich titulow.

 Politiska literatura, ekonomija 
 1969: Marxova politická ekonomie a ekonomická teorieKnihovna AV ČR
 1991: A Road to Market Economy
 1991: Ekonomická teorie a ekonomická reforma
 1992: Dismantling Socialism: A Road to Market Economy II.
 1994: Česká cesta

 Eseje a nagrona 
 1998: Tak pravil Václav Klaus
 1999: Země, kde se již dva roky nevládne
 2004: Rok první – projevy, články, eseje
 2005: Rok druhý – projevy, články, eseje
 2006: Rok třetí - projevy, články, eseje

 Dalšne 
 2007: Modrá, nikoli zelená planeta

 Nožki 

 Wótkaze 

 http://www.klaus.cz
 https://web.archive.org/web/20080205232552/http://www.runjewonline.info/p83.html

Kategorija:Čech
Kategorija:Politikaŕ
Kategorija:Roź. 1941